Винница (аэропорт)

**«Винница» аэропорты (Гавришовка)** Винница районында Винница ҡалаһы тимер юл станцияһынан көнсығышҡа табан 7,5 км һәм Гавришовка ауылынан көньяҡ-көнбайышҡа табан 1 км алыҫлыҡта урынлашҡан.

Украина буйлап һәм унан ситтән (Ҡытай, Рәсәй һәм яҡын көнсығыштан) килгән пассажирҙар һәм йөктәрҙе ташыу өсөн тәғәйенләнгән автомобиль һәм тимер юлы юлдарын айырыу урыны бар.

Самолеттар өсөн осоп китеү һәм һауанан төшөп ултырыу һыҙатының оҙонлоғо 2,5 км. Аэродромда тәүлектең теләһә ниндәй ваҡытында самолеттарҙы файҙаланырға була. 5 (бишенсе) индекс һәм унан түбән индекстағы һауа караптарын (135 тоннаға тиклемге Ан-2,Ан-30,Ан-26, Л-410, Ан-24, Як-40, Ан-32, Ту-134, Ту-154, Ил-76, Ан-74, Ан-12, Як-42, Ил-18, Б-737, А-320) осороп ебәрергә, ултыртырға һәм уларға идара итергә һәләтле.

Аэродромда шулай уҡ 456-сы айырым ҡатнаш авиация бригадаһы (Ан-26, Ан-24, Ми-8) урынлашҡан.

## Тарихы
Винница аэропорты 1983 йылда төҙөлә.

1997 йылдың авгусында аэропорт Украина иҡтисады һәм хәүефһеҙлеге өсөн стратегик әһәмиәткә эйә булған предприятие һәм ойошмалар исемлегенә индерелә.

1999 йылға тиклем айырым даими рейстар була, артабан аэропорт эшләүҙән туҡтай, тик айырым чартер рейстарҙы ғына хеҙмәтләндерә. 2008 йылда өлкә бюджеты иҫәбенә аэропорт эшен тергеҙеү эштәре башлана.

Украина Министрҙар кабинетының 2008 йылдың 10 декабрендә 1530-р ҡарары менән Винница (Гавришовка) аэропортында һауа бәйләнеше өсөн дәүләт сиктәре аша халыҡ-ара үткәреү пункты асыла.

2009 йылдан хәсидтәр өсөн бүленгән чартер рейсын ҡабул итә. Хәсидизм тәғлимәте буйынса йәшәгәндәр йыл һайын Уманға хаж ҡылырға бара.

2013 йылдың 10 майынан аҙнаһына ике тапҡыр «Мотор-Сич» авиакомпанияһы Мәскәү «(Внуково) — Винница» рейсын асты. Һуңынан 2014 йылда Yanair авиакомпанияһы Винница — Тель-Авив (Бен-Гурион) — Винница маршруты буйынса даими рейсын үтәй башлай, әммә шул уҡ йылда был рейстар ябыла.

2016 йылдың 8 июненән МАУ авиакомпанияһы аҙнаһына бер тапҡыр Винница — Тель-Авив — Винница даими рейстар үтәй башлай, аҙаҡ был рейстар аҙнаһына ике тапҡыр үтәлә. Шулай уҡ МАУ 26 июндән Винница — Варшава рейсын булдыра.

2018 йылдың апрель айынан авиарейстар Винница-Пекин, Винница — Нью-Йорк, Винница — Дубай, Винница — Бангкок, Винница — Париж, Винница — Лондон, Винница — Рим, Винница — Оттава һәм башҡа авиарейстар көн һайын үтәлә башлай, уларҙың барыһы ла Киевта туҡталып китә. сайтында Тулыраҡ мәғлүмәтте АК «МАУ» сайтынан алырға мөмкин.

## Авиакомпаниялар һәм уларҙың тәғәйенләнеше

### Даими
* Украинаның Халыҡ-ара авиалиниялары (Тель-Авив, Варшава, Киев)

### Чартер рейстары
* Windrose Airlines (Тель-Авив)
* Украинаның Халыҡ-ара авиалиниялары (Тиват, Тель-Авив)
* Yanair (Тель-Авив, Анталья)
* Montenegro airlines (Подгорица)

## Галерея

−

 
Vinnytsia airport 01.jpg|Аэропорт бинаһы

Vinnytsia airport 02.jpg|Аэропорт залы
 
Vinnytsia airport 03.jpg|Сауҙа магазины
 
Vinnytsia airport 04.jpg|Көтөү залы
 
Vinnytsia airport 05.jpg|"Украина халыҡ-ара авиакомпанияһы" самолеты
 
Vinnytsia airport 06.jpg|Аэропорт бинаһы
 
Vinnytsia airport 07.jpg|Багаж алыу
 
Vinnytsia airport 09.jpg|Мәғлүмәттәр таблоһы
 
Vinnytsia airport 08.jpg|Аэропортта хаж ҡылыусы хәсидтәр
 
Vinnytsia airport 10.jpg|Ҡаланы аэропорт менән тоташтырыусы рейс автобусы
 
Vinnytsia airport border stamp.jpg|Аэропортта үткәреү пункты мисәте
 

 
 

## Иҫкәрмәләр

## Һылтанмалар
* Информация об аэропорте в базе данных «Aviapages.Ru»
* Информация об аэропорте «avia.gov.ua» 
* Сайт Аэропорта http://airvinnytsia.com/